‘Rianette en die Internet’: Wonder jy ook hoe veilig is aanlyn inkopies?(Foto verskaf) Die feesseisoen is ŉ hoogtepunt op die kalender en buiten vir die somervakansie wat wink, is dit ook die tyd van die jaar waar mense uitsien na gehaltetyd saam met geliefdes en inkopies – hetsy vir geskenke of sommer net lekker bederf na die jaar se harde werk. Terwyl ons ontspan en vakansie hou, moet ons nie ons waaksaamheid verslap en uitgevang word deur slinkse mense wat die internet en sosiale media gebruik om lokvalle te stel wanneer dit by aanlyn inkopies en ander transakies kom nie. In hierdie episode van “Rianette en die Internet”, gee Rianette Leibowitz praktiese wenke om te verseker dat jy weet hoe om veilige aankope deur die internet te doen.